b'\n_START_ARTICLE_\nAleksander Rybak\n_START_SECTION_\nOtro\xc5\xa1tvo\n_START_PARAGRAPH_\nRybak se je rodil v dana\xc5\xa1nji Belorusiji, vendar se je \xc5\xbee pri \xc5\xa1tirih letih s svojimi star\xc5\xa1i preselil na Norve\xc5\xa1ko, kjer je odra\xc5\xa1\xc4\x8dal. \xc5\xbde pri petih letih je za\xc4\x8del igrati na razli\xc4\x8dna glasbila; danes igra violino in klavir. Njegova mati Natalia Valentinovna Rybak je klasi\xc4\x8dna pianistka, o\xc4\x8de Igor Alexandrovich Rybak pa priznani norve\xc5\xa1ki violinist. \xc5\xbdivi v kraju Nesodden, ki je v bli\xc5\xbeini norve\xc5\xa1ke prestolnice Oslo.\n_START_SECTION_\nKariera\n_START_PARAGRAPH_\nRybak je leta 2004 prejel presti\xc5\xbeno nagrado Anders Jahres kulturpris. Prijavil se je na norve\xc5\xa1ko razli\xc4\x8dico oddaje Idol in se uvrstil v polfinale, leta 2006 pa je zmagal na tekmovanju talentov Kjempesjansen s pesmijo Foolin\', ki jo je napisal sam.". Alexander Rybak je \xc5\xbee sodeloval z glasbeniki, kot sta Morten Harket in Arve Tellefsen, pevca slovite norve\xc5\xa1ke skupine A-ha. Leta 2007 je v oselskem gledali\xc5\xa1\xc4\x8du Oslo Nye Teater igral gosla\xc4\x8da v Gosla\xc4\x8du na strehi in za vlogo prejel nagrado Hedda. V vlogi Levija je zaigral v filmu Yohan.'